Na temelju 48. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 61. stavka 4. i 5. točke 5. i 6. Statuta grada Belišća („Službeni glasnik grada Belišća“ broj 5/09, 3/13, 11/14, 7/15, 1/16, 3/16, 1/18, 1/20, 1/21 i 13/22) i Zaključka gradonačelnika od 15. veljače 2024. godine, KLASA:406-06/24-02/01, URBROJ: 2158-3-7/3-24-2, objavljuje se

**JAVNI NATJEČAJ**

**za prodaju rabljenog službenog vozila u vlasništvu Grada Belišća**

**1.PREDMET JAVNOG NATJEČAJA**

Predmet javnog natječaja je prodaja rabljenog službenog vozila u vlasništvu Grada Belišća, kako slijedi:

**OPEL VIVARO 2.0 CDTI**

-broj šasije: W0LJ7BHB68V651854

-registracijska oznaka: OS708IC

-godina proizvodnje: 2008. (boja: srebrna s efektom)

-procijenjena vrijednost: ***3.487,08 €*** **s PDV-om**

- procjena: SIJEČANJ 2024.

Zainteresirani ponuditelji mogu izvršiti pregled predmetnog rabljenog službenog vozila uz prethodnu najavu na telefon broj: 099-232-8512 za cijelo vrijeme trajanja ovog Javnog natječaja i to u vremenu od 11:00 do 13:00 sati svakog radnog dana, od ponedjeljka do petka.

Prodaja se obavlja po sistemu "viđeno-kupljeno", a prodavatelj ne odgovora kupcu za eventualne materijalne nedostatke predmetnog rabljenog vozila.

**2. POČETNA PRODAJNA CIJENA**

Početna prodajna cijena za rabljeno službeno vozilo iz točke 1. ovog Javnog natječaja iznosi 3.487,08 € sa PDV-om, a ista je određena sukladno Procjeni tržišne vrijednosti rabljenog vozila od 19.01.2024. godine, stalnog sudskog vještaka za cestovni promet i procjenu motornih vozila za područje Županijskog suda u Osijeku, Tihomira Lovrenčića, inženjera cestovnog prometa iz Belišća, Petra Preradovića 17.

**3. JAMČEVINA**

Jamčevina iznosi ***348,71 €*** za rabljeno vozilo.

Jamčevina se uplaćuje na žiro račun Proračuna grada Belišća broj • IBAN: HR7924070001801600001, Model 68, poziv na broj 7757-OIB uplatitelja, s naznakom ***“jamčevina”.***

Odabranom ponuditelju jamčevina će se uračunati u prodajnu cijenu, a ponuditeljima koji ne uspiju na natječaju, jamčevina će se vratiti u roku od 15 dana od dana otvaranja ponuda.

**4. SADRŽAJ PONUDE**

Pravo podnošenja ponude za kupnju rabljenog službenog vozila iz točke 1. ovog Javnog natječaja ima svaka pravna i fizička osoba koja na temelju važećih propisa može stjecati vlasništvo na pokretninama na području Republike Hrvatske i koja uredno izvršava sve financijske obveze prema Gradu Belišću.

Pisana ponuda mora sadržavati:

1. ***za fizičke osobe:***

* obrazac ponude s osobnim podacima (ime i prezime, OIB, adresa, kontakt telefon) i iznosom ponuđene cijene izražene u eurima (brojem),
* preslik osobne iskaznice,
* dokaz o uplaćenoj jamčevini,
* potvrdu o podmirenim dospjelim obvezama prema gradu Belišću,
* potpisana Izjava o prihvaćanju uvjeta natječaja i obradi osobnih podataka u svrhu natječaja.

1. ***za pravne osobe:***

* obrazac ponude s podacima o pravnoj osobi (naziv ponuditelja, MB i OIB, adresu sjedišta, kontakt telefon) i iznosom ponuđene cijene izražene u eurima (brojem),
* izvod iz registra nadležnog trgovačkog suda (preslika),
* dokaz o uplaćenoj jamčevini,
* potvrdu o podmirenim dospjelim obvezama prema gradu Belišću,
* potpisana Izjava o prihvaćanju uvjeta natječaja i obradi osobnih podataka u svrhu natječaja.

**Obrazac ponude** može se dobiti u Gradskoj upravi grada Belišća i preuzeti na internet stranici: www.belisce.hr, za vrijeme dok je natječaj otvoren.

**Potvrdu** o podmirenim dospjelim obvezama prema gradu Belišću izdaje Upravni odjel za financije i proračun grada Belišća.

Sve ponude koje pristignu poslije navedenog roka, nepotpune, kao i ponude sa iznosom manjim od utvrđene početne cijene, Povjerenstvo neće uzeti u razmatranje.

Najpovoljnijom ponudom smatrat će se ponuda koja uz ispunjenje uvjeta iz natječaja sadrži i najviši iznos ponuđene cijene.

**5. UVJETI KUPNJE POKRETNINE**

Kupac je dužan uplatiti kupoprodajnu cijenu u cijelosti najkasnije u roku od 30 dana od dana sklapanja kupoprodajnog ugovora, a pravo vlasništva kupac ostvaruje tek nakon isplate kupoprodajne cijene u cijelosti.

**6. SKLAPANJE KUPOPRODAJNOG UGOVORA**

Gradonačelnik s najpovoljnijim ponuditeljem sklapa kupoprodajni ugovor najkasnije u roku od 30 dana od dana donošenja Odluke o odabiru najpovoljnijeg ponuditelja.

Ukoliko najpovoljniji ponuditelj ne pristupi sklapanju kupoprodajnog ugovora u propisanom roku ili po pozivu Gradonačelnika, smatra se da je odustao od kupnje rabljenog vozila, u kojem slučaju gubi pravo na povrat uplaćene jamčevine.

Troškove ovjere ugovora, poreza, registracije i tehničkog pregleda, te sve ostale troškove vezane uz prijenos prava vlasništva snosi kupac.

**7. ADRESA DOSTAVE PONUDE**

Ponude se dostavljaju poštom preporučeno, u zatvorenim omotnicama, s naznakom na omotnici:

„JAVNI NATJEČAJ ZA PRODAJU RABLJENOG SLUŽBENOG VOZILA

U VLASNIŠTVU GRADA BELIŠĆA“- NE OTVARATI“

na adresu: Grad Belišće, Vijenac dr. Franje Tuđmana 1, 31 551 Belišće, a mogu se predati i osobno na istoj adresi (I. kat, soba broj 1), svakog radnog dana od 7,00 do 15,00 sati, od dana objave natječaja zaključno

**do 23. veljače 2024. godine (PETAK).**

Javno otvaranje ponuda održat će se **28. veljače 2024. godine (SRIJEDA) s početkom u 12,00 sati u** prostoriji Male vijećnice Gradske uprave grada Belišća (I kat), Vijenac dr. Franje Tuđmana 1, Belišće

Natječaj je objavljen na oglasnoj ploči u Gradskoj upravi grada Belišća i na internet adresi: www.belisce.hr.

**8. PRAVO PONIŠTENJA JAVNOG NATJEČAJA**

Grad Belišće zadržava pravo ne prihvatiti niti jednu ponudu, bez obzira na ponudbene uvjete.

KLASA: 406-06/24-02/01

URBROJ: 2158-3-07/3-24-3

Belišće, 15. veljače 2024. godine

Gradonačelnik: Dinko Burić, dr.med., v.r.